b'\n_START_ARTICLE_\nMedalja generala Franca Rozmana Staneta\n_START_PARAGRAPH_\nMedalja generala Franca Rozmana Staneta je medalja Slovenske vojske, ki je bila ustanovljena leta 2011 s sprejetjem Pravilnika o spremembah in dopolnitvah Pravilnika o priznanjih Ministrstva za obrambo in je namenjena pripadnikom Slovenske vojske za izjemno prizadevno in uspe\xc5\xa1no opravljanje poveljni\xc5\xa1kih dol\xc5\xbenosti na mednarodnih operacijah in misijah._NEWLINE_Pobudo za ustanovitev medalje je podal partizanski general Ivan Dolni\xc4\x8dar.\n_START_SECTION_\nOpis\n_START_PARAGRAPH_\nNa podlagi novega 24.b \xc4\x8dlena pravilnika je opis medalje slede\xc4\x8di:_NEWLINE_(1) Medalja generala Franca Rozmana Staneta je okrogle oblike, na njem je upodobljen general Franc Rozman Stane in nad njim napis GENERAL FRANC ROZMAN STANE. Na zadnji strani so vgravirani ime in priimek nosilca ter leto podelitve._NEWLINE_(2) Priznanje je izdelano iz srebra in visi na modrem traku, ki ima na sredini vzdol\xc5\xbeno tkano slovensko trobojnico._NEWLINE_(3) Nadomestna oznaka za medaljo generala Franca Rozmana Staneta je moder pravokotnik, ki ima na sredini vzdol\xc5\xbeno tkano slovensko trobojnico. \xc4\x8ce je oseba prejela ve\xc4\x8d kot eno samo priznanje, se \xc5\xa1tevilo prejetih priznanj ozna\xc4\x8di z ustrezno rimsko \xc5\xa1tevilko.\xc2\xab._NEWLINE_\xe2\x80\x94\n_START_SECTION_\nNosilci\n_START_PARAGRAPH_\nMedalja je bila prvi\xc4\x8d podeljena 7. oktobra 2011 in sicer jo je obrambna ministrica Ljubica Jelu\xc5\xa1i\xc4\x87 podelila skupini \xc4\x8dastnikom: brigadirjema Humarju in Mihevcu, polkovnikom Gregori\xc4\x8du, Groffu in \xc5\xa0kerbincu, podpolkovnikom Einfaltu, Zakraj\xc5\xa1ku, Bosti\xc4\x8du in Pe\xc4\x8dnikovi ter majorjem Kosi\xc4\x8du, Videti\xc4\x8du in Kristovi\xc4\x8du.'